Med en sejr på 34-29 mod GOG er Aalborg Håndbold klar til at snuppe guldet på lørdag.

Aalborg Håndbold gjorde det skisme. Efter en intet mindre end fremragende indsats, lykkedes det Aalborg Håndbold at fremtvinge en tredje og afgørende finalekamp efter en sejr over de forsvarende mestre GOG på 34-29. Dette fandt sted i en særdeles tætpakket arena i Odense med 4000 tilskuere. Størstedelen af disse var dog GOG-tilhængere, da der i den larmende kulisse blot var 300 medrejsende Aalborg-fans. Måske herskede der en vis tvivl blandt de nordjyske fans, da Aalborg tabte den første mesterskabskamp i Aalborg med ét mål. De 300 medrejsende Aalborg-fans kunne dog sagtens høres i kulissen, og af og til formåede de sågar at overdøve hjemmebaneholdets fans. Træner Stefan Madsen og spillerne var ikke en eneste gang i kampen på nogen presset, og havde helt og aldeles styr på favoritterne GOG gennem hele kampen igennem. Særligt må målmand Simon Gade fremhæves, da han tog pynten af Pytlich og resten af hjemmebaneholdet i samtlige 60 minutter. Dertil må Mads Hoxer nævnes som en stor overraskelse. Han var blevet klar efter at have været ude med en slem skade i et par måneder, og hans tilstedeværelse gjorde, at Aalborg havde flere bagspillere at gøre godt med. Og det må man sige var tiltrængt. Selv kvitterede Hoxer med tre scoringer. Nu venter en ny 'kassekamp' med 5000 tilskuere på hjemmebane i Sparekassen Danmark Arena i Aalborg og med mulighed for at snuppe guldet tilbage til Aalborg. Finalekampen finder sted denne lørdag klokken 13.30.